paragraph_text: Rodio se u Škotskoj, ali je 1854. emigrirao s roditeljima u Kanadu, gdje se školovao za liječnika. Godine 1881. optužen je da je ubio supruga svoje ljubavnice, Daniela Stotta za što je u Chicagu osuđen na doživotni zatvor. Ipak, deset godina kasnije pušten je iz zatvora, nakon čega se preselio u Englesku i nastanio u Londonu u Lambeth Palace Roadu. Noću je zaustavljao ulične prostitutke i tobože im nudio liječničku pomoć. Kada bi zadobio njihovo povjerenje, dao bi im tablete punjene strihininom.